Document ID: /roh_data/filtered/fineweb-2-filterrobots_roh.jsonl.gz/40389

La turitgais Illuska Grass vegn undrada quest onn cun il «Prix Courage». Avant quatter onns aveva la dunna da 28 onns protegì in gidieu ortodox envers neonazis. Ina sonda saira a Turitg al Manesseplatz aveva ella reagì sin ils cloms d'in gidieu ch'è vegnì attatgà da plirs neonazis.
La dunna ha sin a quai sa mess tranter ils radicals da la dretga. Ella n'haja betg studegià, mabain simplamain reagì, ha ditg Grass. Il delinquent principal è pervia da l'agir da Grass vegnì avant dretgira e sentenzià ad ina paina da praschun.
Carla del Ponte survegn premi per sia ovra da vita
Il «Prix Courage Lifetime Award» è vegnì surdà quest onn a Carla del Ponte per sia ovra da vita. L'anteriura procuratura publica generala svizra e persequitadra penala Carla del Ponte haja senza pigliar resguard sin sasezza Del Ponte persequità malfacturs, per che las unfrendas survegnian giustia.
Ord l'archiv
RR novitads 20:00